Nr. L 213/40 De Europæiske Fællesskabers Tidende 4. 8. 87 RÅDETS BESLUTNING af 23. juli 1987 om bemyndigelse af Det Forenede Kongerige til at anvende en fakultativ foran- staltning, der fraviger bestemmelserne i artikel 17 i sjette direktiv 77/388/EØF om harmonisering af medlemsstaternes lovgivning om omsætningsafgifter (87/400/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles mervær- diafgiftssystem : ensartet beregningsgrundlag ()), i det følgende benævnt »sjette direktiv«, særlig artikel 27, under henvisning til forslag fra Kommissionen, og ud fra følgende betragtninger : Rådet kan i medfør af artikel 27, stk. 1, i sjette direktiv med enstemmighed på forslag af Kommissionen give en medlemsstat tilladelse til at indføre særlige foranstalt- ninger, der fraviger bestemmelserne i det pågældende direktiv, for at forenkle afgiftsopkrævningen eller for at undgå visse former for svig eller unddragelse ; Det Forenede Kongerige har gennem skrivelse fra den faste repræsentation ved Fællesskaberne af 17. marts 1987, stilet til Kommissionen, anmodet om tilladelse til at indføre en særlig foranstaltning, der fraviger bestemmel- serne i artikel 17, stk. 1, i sjette direktiv ; denne foranstalt- ning, der tager sigte på en forenkling, indgår i et faktulta- tivt beskatningssystem for virksomheder, hvis årsomsæt- ning ligger under 340 000 ECU på grundlag af artikel 10, stk. 2, tredje afsnit, i sjette direktiv ; denne anmodning kan accepteres på visse betingelser ; den pågældende foranstaltning skal være midlertidig, således at der kan foretages en evaluering efter en vis anvendelsesperiode ; bemyndigelsen gælder indtil den 30. september 1990, idet Kommissionen inden denne dato skal forelægge Rådet en rapport om dens anvendelse ; Rådet vil på grundlag af et forslag til beslutning, som Kommissionen i givet fald forelægger, og som ledsager ovennævnte rapport, tage stilling til, om bemyndigelsen skal forlænges ud over denne dato; den pågældende særlige foranstaltning vil ikke kunne få nogen negativ indvirkning på De Europæiske Fællesska- bers egne indtægter, der hidrører fra merværdiafgiften — VEDTAGET FØLGENDE BESLUTNING: Artikel 1 Uanset bestemmelserne i artikel 17, stk. 1, i det sjette direktiv bemyndiges Det Forenede Kongerige til indtil den'30. september 1990 inden for rammerne af en fakul- tativ ordning at bestemme, at virksomheder med en årsomsætning på under 340 000 ECU skal udsætte tids- punktet for udnyttelse af retten til fradrag af den indgå- ende afgift til det øjeblik, hvor denne afgift er betalt til leverandøren. Artikel 2 På grundlag af en rapport fra Kommissionen om anven- delsen af den i artikel 1 nævnte bemyndigelse, som i givet fald er ledsaget af et forslag til beslutning, skal Rådet ud fra dette forslag inden den 30. september 1990 tage stil- ling til, om bemyndigelsen skal forlænges. Artikel 3 Denne beslutning er rettet til Det Forenede Kongerige. Udfærdiget i Bruxelles, den 23. juli 1987. På Rådets vegne K. E. TYGESEN Formahd () EFT nr. L 145 af 13. 6. 1977, s. 1.